1941-1945 жж. Ұлы Отан соғысындағы Жеңіске 30 жыл мерейтойлық медалі

«1941-1945 жж. Ұлы Отан соғысындағы Жеңіске 30 жыл» мерейтойлық медал () — КСРО Жоғарғы Кеңесі төралқасының 1975 жылғы 25 сәуірдегі Жарлығымен 1941-1945 жылдардағы Ұлы Отан соғысындағы фашистік Германияны жеңудің 30 жылдығын еске алу мақсатында құрылған. Медал сызбасының авторлары - суретшілер В. А. Армаков пен В. П. Зайцев болды (екеуі де — бет жағы), сондай-ақ А. Г. Мирошниченко (артқы жағы).

 Медал ережелері 
«1941-1945 жж. Ұлы Отан соғысындағы Жеңіске 30 жыл» мерейтойлық медалімен марапатталады:
 КСРО Қарулы Күштері қатарында Ұлы Отан соғысы майдандарындағы ұрыс қимылдарына қатысқан барлық әскери қызметшілер мен өз еркімен қатысушылар құрамасы, Ұлы Отан соғысының партизандары, астыртын әрекеттерге қатысушылар, сондай-ақ «1941-1945 жылдардағы Ұлы Отан соғысында Германияны жеңгені үшін» және «Жапонияны жеңгені үшін» медалдарымен марапатталған басқа да адамдар.
 «1941-1945 жылдардағы Ұлы Отан соғысындағы қажырлы еңбегі үшін» медалімен марапатталған тыл еңбеккерлері.

Бірінші тармақта аталған адамдарға артқы жағында «СОҒЫСҚА ҚАТЫСУШЫҒА» () деген жазуы бар медал, ал екінші тармақта аталған адамдарға «ЕҢБЕК МАЙДАНЫНА ҚАТЫСУШЫҒА» () деген жазуы бар медал берілді.

«1941-1945 жылдардағы Ұлы Отан соғысындағы Жеңістің отыз жылдығы» мерейтойлық медалімен марапаттау соғыс кезіндегі еңбектегі сіңірген қызметі үшін КСРО ордендерімен немесе төмендегі медалдарымен марапатталған немесе медалдармен марапатталған тыл еңбеккерлеріне қолданылады:
 «Ленинградты қорғағаны үшін» медалі
 «Мәскеуді қорғағаны үшін» медалі
 «Одессаны қорғағаны үшін» медалі
 «Ақиарды қорғағаны үшін» медалі
 «Сталинградты қорғағаны үшін» медалі
 «Кавказды қорғағаны үшін» медалі
 «Киевті қорғағаны үшін» медалі
 «Кеңестік Заполярияны қорғағаны үшін» медалі

«1941-1945 жж. Ұлы Отан соғысындағы Жеңіске 30 жыл» мерейтойлық медалі кеуденің сол жағына және «1941-1945 жж. Ұлы Отан соғысындағы Жеңіске 20 жыл» медалінен кейін тұрды.

 Медалдің сипаттамасы 
«1941-1945 жж. Ұлы Отан соғысындағы Жеңіске 30 жыл» медалі дөңгелек пішінді, диаметрі 36 мм, жезден жасалды.

Медальдың алдыңғы жағында, Ұлы Отан соғысындағы кеңес халқының жеңісін еске алуға арналған отшашулардың мерекелік шамдары аясында, Е. В. Вучетичтің Сталинград шайқасының батырларына арналған «Отан-Ана» ескерткіш-ансамблінің бедерлі бейнесі орналасқан. Мүсіннің сол жағында төмен қараған лавр бұтағында бесұрышты жұлдыз бенен «1945-1975» деген жылдар бейнеленген.

Медалдың артқы жағында жоғарғы бөлігінде — «СОҒЫСҚА ҚАТЫСУШЫҒА» немесе «ЕҢБЕК МАЙДАНЫНА ҚАТЫСУШЫҒА» деген жазу айналай орналасса, ортасында — «1941-1945 жж. Ұлы Отан соғысындағы Жеңіске XXX жыл» (), ал төменгі бөлігінде — таспадағы балға мен орақтың бедерлі бейнесі суреттелген. Шетелдік азаматтарды марапаттау үшін соғылған медалдардың артында «СОҒЫСҚА ҚАТЫСУШЫҒА» немесе «ЕҢБЕК МАЙДАНЫНА ҚАТЫСУШЫҒА» деген жазулар жоқ.

Медалдың шеттері ернеумен жиектелген. Медалдағы бейнелер мен жазулар шығыңқы.

Медаль құлақша мен шығыршық арқылы кезектесіп тұратын әрқайсысының ені 3 мм қара және тоқсары, 10 мм қызыл және әрқайсысының ені 3 мм жасыл және қызыл түсті бойлық жолақтары бар ені 24 мм жібек қатқыл таспамен тысталған бесбұрышты тағанға жалғанады.

Таспаның шеттері жіңішке тоқсары жолақтармен көмкерілген.

 Әдебиет 



Санат:КСРО медалдары